**Õiend ühinemislepingule tehtud ettepanekute ühinemisläbirääkimiste juhtkomisjonis läbivaatamise tulemuste kohta**

| **Nr** | **Kuupäev** | **Esitaja** | **Punkt** | **Ettepanek/märkus** | **Seisukoht** |
| --- | --- | --- | --- | --- | --- |
| 1 | 04.11.16 | Kadri Tillemann (ühinemiskonsultant) |   | Viidata preambulas ka haldusreformi seadusele | **Juhtkomisjon (JK):** Toetame.  |
| 2 | 04.11.16 | Kadri Tillemann (ühinemiskonsultant) |   | Preambulas asendada sõna "sõlmivad" sõnaga "kinnitavad" | **JK:** Toetame. |
| 3 | 04.11.16 | Kadri Tillemann (ühinemiskonsultant) |  1.1 | Väljend "staatus" ei ole enam korrektne, pigem "uus kohaliku omavalitsuse üksus on vald" | **JK:** Ei toeta.  |
| 4 | 15.11.16 | Jaak Lepik (Viru-Nigula volikogu liige) |  | Senine leping tagab Kunda linna eelistatud arengu teiste piirkondade arvel. Märgitud pole ka, kes kontrollib lepingu täitmist? Kas see õigus on maavalitsusel, või toimub mingi aruandlus perioodiliselt rahvakoosolekute ees. Kui aruandekohustust pole, on avatud ja läbinähtav juhtimine vaid sõnakõlks. | **Ühinemiskonsultant (ÜK):** See on küll vist pigem kommentaar/küsimus, otsest ettepanekut siit näha ei ole. Leping ja selle kinnitamine on samaväärne teiste KOV volikogu õigusaktidega. Praeguse seadusandluse kohaselt saab juhul, kui keegi peale ühinemist leiab, et mingi toiming/akt on ühinemislepinguga vastuolus, tõesti algatada maavanema järelevalve, aga mingit otsest järelevalve ja kontrollisüsteemi ei ole. Kui uus volikogu näeb vajadust, soovi ja tahet, siis võib lepingu täitmisest teavitamiseks valida mistahes viisi.**JK:** Teadmiseks võetud.  |
| 5 | 20.11.16 | Gaido Kentem (juhtkomisjoni ja Aseri volikogu liige) |  | Rahvaküsitlus oli Aseri vallas vallaametnike poolt halvasti korraldatud vallaelanike teavitus oli puudulik elanikel puudus informatsioon rahvaküsitluse korraldamise ajakavast kus oleks saanud oma arvamust avaldada. | **ÜK:** Siin ka ilmselt lepingu muudatusettepanekut ei sisaldu, juhul, kui küsitluste protsessi kohaseid vaidlustusi pole esitatud, siis lepingu ettepanekute/vastuväidete kontekstis pigem teadmiseks võetav.**JK:** Teadmiseks võetud.  |
| 6 | 15.11.16 | Jaak Lepik (Viru-Nigula volikogu liige) | 1.2 | Lisada lepingu kehtimise aeg. Põhjendus: Lepingu tekst on pikk ja lepingu kehtivusaeg on oluline info ka neile, kes teksti lõpuni lugeda ei jaksa. | **JK:** Ei toeta, punktis 11.2 on lepingu kehtivusaeg välja toodud. |
| 7 | 04.11.16 | Kadri Tillemann (ühinemiskonsultant) | 2.2 | Rahandusministeerium on soovitanud "lepinguosaliste" asemel kasutada sõnastust "ühinevad omavalitsus", aga see on pigem maitseküsimus. | **JK:** Ei toeta.  |
| 8 | 04.10.16 | Eve Ojala-Bakradze (sotsiaalkomisjoni liige) | 3 | Täiendada eesmärkide osa: "Luua elanikele võimalused omavalitsuse kui terviku toimimise ja arendamise jaoks oluliste küsimuste üle otsustamisel osalemiseks; tagada kõigile elanikele avalike teenuste optimaalne kättesaadavus ja kõrge kvaliteet; ühendada olemasolev arengupotentsiaal uue omavalitsusüksuse konkurentsivõime tõstmiseks; luua võimalused uue omavalitsusüksuse kui terviku arenguprotsesside juhtimiseks, läbi mille tagada tasakaalustatud areng kõigis kohaliku omavalitsuse piirkondades." | **JK:** Ei toeta. |
| 9 | 08.11.16 | Ene Ehrenpreis (Viru-Nigula arendusjuht) | 3.2.1 | „Kuhu tuleks elanike juurde“ peaks olema „elanikke“. | **JK:** Toetame. |
| 10 | 15.11.16 | Jaak Lepik (Viru-Nigula volikogu liige) | 3.2.4 | Lisada: ...töötada välja meetmed investeeringute õiglaseks jaotamiseks, vältimaks hajaasustusega piirkondade ääremaastumist. Põhjendus: Selge on, et ajupotensiaal on linnas ja oskab omale rohkem küsida. Kui juhtkond linna piirest väljas ei viitsi käia, siis külas elu hääbub. | **ÜK:** Väljaspool ühinemistoetust tehtavad edasised investeeringud otsustab uus volikogu arengukava, eelarvestrateegia ja eelarvemenetluste käigus, kindlasti tuleb oluline sisend ka ühinemispartnerite olemasolevatest vastavatest dokumentidest, määratlus “õiglane jaotus” on nende dokumentide koostamise suuniseks ilmselt liialt ebamäärane ja mitmeti mõistetav.**JK:** Ei toeta, ettepanek sisuliselt kaetud punktis 8.2. |
| 11 | 08.11.16 | Ene Ehrenpreis (Viru-Nigula arendusjuht) | 3.2.5 | Kaks korda „ja“ muuta teine „ning“ | **JK:** Toetame, uus sõnastus „tagada läbipaistev avatud juhtimine ja kaasamine“. |
| 12 | 04.10.16 | Eve Ojala-Bakradze (sotsiaalkomisjoni liige) | 4 | Mitte panna lepingusse "Uue valla keskus", piirduda vaid juriidilise osa kajastamisega | **JK:** Toetame. Kustutame punkti 4.3. Muudame ka punkti 4 sõnastust vastavalt.  |
| 13 | 04.10.16 | Eve Ojala-Bakradze (sotsiaalkomisjoni liige) | 4 | Kasutada sümboolika kajastamisel sõnastust: "Valla sümboolikana (vapp ja lipp) kasutatakse sümboolikat, mille töötab välja ja kinnitab volikogu peale ühinemist. Kuni uue sümboolika kasutuselevõtmiseni kasutatakse iga omavalitsusüksuse olemasolevat sümboolikat." | **ÜK:** See lähenemine pole korrektne HRS 16 lg 3 kohaselt võib kuni haldusterritoriaalse korralduse muutmise tulemusena moodustunud kohaliku omavalitsuse üksuse põhimääruse kehtestamiseni moodustunud kohaliku omavalitsuse üksus kasutada ühinemislepingus või ühinemiskokkuleppes kokku lepitud ühineva valla või linna sümboolikat st tuleb kokku leppida, missuguse partneri sümboolikat kuni uue leidmiseni kasutada.**JK:** Ei toeta. Muuta sümboolika osa järgmiselt: „Uue sümboolika kinnitamiseni kasutatakse senise Viru-Nigula valla sümboolikat“, konkursi osa jääb lepingusse sisse.  |
| 14 | 15.11.16 | Jaak Lepik (Viru-Nigula volikogu liige) | 4.3 | Muuta: Viru-Nigula valla keskus asub Viru-Nigulas. Põhjendus: Kunda on niigi eelisseisus nii majanduslikult kui ideedepotensiaali poolest. Kui kundakaid huvitab ikka piirkonna ühtlane areng, siis nad ei survesta keskuse paigutamist Kundasse. | **JK:** Ei toeta, punkt 4.3 lepingust ettepaneku nr 12 kaalumisel välja võetud.  |
| 15 | 18.11.16 | Ivar Sööt, Kalev Pagar, Raivo Heinmets, Meelis Parijõgi, Kalev Tauer, Jaak Lepik, Juta Ait, Ervins Veitsurs, Olav Kreen (Viru-Nigula volikogu liikmed) | 4.3 | Muuta: Viru-Nigula valla keskuseks on Viru-Nigula alevik. Põhjendus: Viru-Nigula on uue valla geograafiline keskpunkt; soodustab valla tasakaalustatud arengut ja aitab vältida otsuste liigset linnakesksust; Võimaldab ametnikel olla paremini kursis hajaasustuse probleemidega | **ÜK:** Ettepanek on vastuolus seniste läbirääkimiste käigus kokkulepitud lahendusega. Et vältida otsustusprotsesside- ja avalike teenuste tsentraliseerimist, on ette nähtud teenuskeskused Aseris ja Viru-Nigulas. Detsentraliseeritud valitsemismudeliga (st vallakeskus Kundas ja teenuskeskused Aseris ja Viru-Nigulas) seotud argumente ja aspekte võib vajadusel täpsemalt ühinemislepingu seletuskirjas lahti kirjutada, et selgitada kohalikele elanikele, et nende jaoks oluliste avalike teenuste osutamisega seotud olukord ei halvene.**JK:** Ei toeta, punkt 4.3 lepingust ettepaneku nr 12 kaalumisel välja võetud. |
| 16 | 20.11.16 | Gaido Kentem (juhtkomisjoni ja Aseri volikogu liige) | 4.3 | Muuta: „Viru-Nigula on Viru-Nigula vallakeskuseks“. Põhjendus: Geograafiline keskpunkt, Aseri, Rannu, Kõrkküla, Kestla elanikele jääb Kunda liiga kaugeks. Viru-Nigulas võib tekkida järjekordselt 1 hoone millel ei ole otstarvet ja Viru-Nigula areng jääb seisma. Aseri vallas ja allasutustes töötavad inimesed kes osutuvad valituks uues omavalitsuses ametnikeks või töötajateks peavad hakkama käima tööle 25 km kaugusel Kundas, Viru-Nigula jääb 10-15km kaugusele. Aseri elanikel võib kaduda huvi osaleda vallavalitsuse töös. Aseri elanikud kui avaldasid oma arvamust kevadel 2016 toimunud rahvaküsitlusel kas alustada liitumisläbirääkimisi Viru-Nigula ja Kundaga siis oli lähtekohaks et vallakeskus tuleb Viru-Nigulasse,sest Kiviõli oleks jäänud 20-25 km kaugusele Aserist | **JK:** Ei toeta, punkt 4.3 lepingust ettepaneku nr 12 kaalumisel välja võetud. |
| 17 | 15.11.16 | Jaak Lepik (Viru-Nigula volikogu liige) | 4.5 | Muuta: ...juriidiline aadress on: Kirikaia 2, Viru-Nigula alevik 44001, Lääne-Virumaa. Põhjendus: Keskuse asukoht muutub. | **JK:** Juhtkomisjon on antud küsimuses seisukoha kujundanud 02.11.2016 koosolekul (protokoll nr 11, päevakorrapunkt nr 3). Juhtkomisjon teeb ettepaneku kolme volikogu liikmetele kohtumiseks Viru-Nigula rahvamajas.  |
| 18 | 18.11.16 | Ivar Sööt, Kalev Pagar, Raivo Heinmets, Meelis Parijõgi, Kalev Tauer, Jaak Lepik (Viru-Nigula volikogu liige), Juta Ait, Ervins Veitsurs, Olav Kreen | 4,5 | Muuta: Viru-Nigula Vallavalitsuse juriidiliseks aadressiks on Kirikaia 2, Viru-Nigula alevik, Viru-Nigula vald 44001, Lääne-Virumaa |
| 19 | 20.11.16 | Gaido Kentem (juhtkomisjoni ja Aseri volikogu liige) | 4.5 | Muuta: Viru-Nigula vallavalitsuse juriidiliseks aadressiks on Kirikaia 2 44001 Viru-Nigula Viru-Nigula Vald. Tulevane vallakeskus |
| 20 | 20.11.16 | Gaido Kentem (juhtkomisjoni ja Aseri volikogu liige) | 4.9 | Lisada: Uue omavalitsuse maakondliku kuulumise otsustamine ja ettepaneku tegemine vabariigi valitsusele jäetakse uuele volikogule. Põhjendus: Tuleb arvestada ka omavalitsustes tegutsevate ettevõtjate soovidega,sest valitsusel on Ida-Virumaa jaoks eriprogramm soodustustega ettevõtjatele kes tegutsevad Ida-Virumaal.Tulevikus on plaanis Ida-ja Lääne Virumaa liita siis kanduvad automaatselt tingimused Virumaa maakonnale üle. | **JK:** Ühisele seisukohale ei jõutud.  |
| 21 | 04.10.16 | Eve Ojala-Bakradze (sotsiaalkomisjoni liige) | 5 | Lisada juurde: "Ühinemise heakskiitmisest kuni haldusterritoriaalse korralduse muudatuse jõustumiseni peavad asjaomased volikogud, võttes rahalisi kohustusi finantsjuhtimise seaduse § 34 lõike 2 punktides 1‒3, 5², 7 ning lõikes 7 nimetatud ja mis ei ole kaetud 2016/2017 aasta eelarveprognoosiga, informeerima vastuvõetud otsustest ja sõlmitud lepingutest teisi lepingu osapooli kirjalikult." | **ÜK:** Selliste, ühinemislepingu jõustumise eelsete, sätete sisse kirjutamine pole otseselt keelatud, aga nende täitmise nõudmine olukorras, kus leping pole veel jõustunud, on keeruline.**JK:** Ei toeta.  |
| 22 | 04.10.16 | Eve Ojala-Bakradze (sotsiaalkomisjoni liige) | 5.3 | Lisada punkti lõppu: "Üle antavad asjaajamise dokumendid ja nende registrid peavad olema koostatud ja arhiveeritud vastavalt seadusega kehtestatud korrale, mis puudutab avaliku halduse dokumente, nende säilitamist ja arhiveerimist." | **JK:** Ei toeta. |
| 23 | 04.10.16 | Eve Ojala-Bakradze (sotsiaalkomisjoni liige) | 5.5 | Punkt lepingust välja jätta. | **JK:** Toetame.  |
| 24 | 20.11.16 | Gaido Kentem (juhtkomisjoni ja Aseri volikogu liige) | 6.1 | Muuta: Viru-Nigula vallavolikogu koosseisus on 21 volikogu liiget ,kes valitakse kolmes erinevas valimisringkonnas Kunda;Viru-Nigula;Aseri,mis moodustatakse lepinguosaliste territooriumi põhiselt. Põhjendus: Tagatakse valijatel võimalus valida viimast korda oma omavalitsusest saadikud uude ühinevasse omavalitsusse. | **ÜK:** Ka ühes ringkonnas toimuvate valimiste korral on võimalike ühineva KOV-i elanikel kandideerida ja piirkonna elanikel valituks osutuda. Ringkondades korraldatavate valimiste korral võib väiksematel kohalikel nimekirjadel olla keeruline ülevallalist 5% künnist ületada.**JK:** Ei toeta.  |
| 25 | 15.11.16 | Jaak Lepik (Viru-Nigula volikogu liige) | 6.1 | Muuta: ...kes valitakse kolmest ringkonnast, igast ühinevast omavalitsusest võrdne arv. Põhjendus: Kui me ikka oleme võrtsed ühinemispartnerid? | **ÜK:** Sellist jaotust ei saa rakendada, kuna see oleks vastuolus kohaliku omavalituse volikogude valimise seaduse § 9-ga, mille järgi toimub mandaatide jagunemise arvutus.**JK:** Seadusega vastuolus, arutelu ei toimunud.  |
| 26 | 20.11.16 | Gaido Kentem (juhtkomisjoni ja Aseri volikogu liige) | 6.8 | Ametiasutuse töö ümberkorraldamise tõttu ametist vabastamisel makstakse teenistujatele ja töötajatele vastavalt ATS,TLS ettenähtud hüvitised millele lisatakse lisaks 1 kuupalk. Põhjendus: Omavalitsuses on töö tegemine sama kui äriühingus ja kõikidele on ettenähtud koondamishüvitised vastavalt seadustele ja toetused töötuks jäämise puhul riigi poolt,parem kasutada rahalisi vahendeid mõistlikumalt investeeringuteks ja paremaks elukeskkonna loomiseks | **JK:** Ei toeta. |
| 27 | 04.11.16 | Kadri Tillemann (ühinemiskonsultant) | 6.9 | Ettevalmistusperioodi osas tuleb silmas pidada, et leping jõustub 2017.a. valimiste väljakuulutamisega, st otsest õigusjõudu sellel sättel pole, aga tahteavaldusena võib ta lepingus ikkagi olla.  | **JK:** Võtame teadmiseks.  |
| 28 | 04.11.16 | Kadri Tillemann (ühinemiskonsultant) | 6.10 | Selles punktis võiks märkida, et koostöösuhete jätkamise ja koostöörganisatsioonidesse kuulumise otsustab uue valla volikogu ning olemasolev tekst jääks täpsustavaks tingimuseks. | **JK:** Võtame teadmiseks, ei toeta. |
| 29 | 20.11.16 | Riho Kutsar (juhtkomisjoni ja Aseri volikogu liige) | 7.1.1 | Lisada juurde olemasolevale lausele teine lause: „Luuakse haridusnõuniku ametikoht valdkondliku arendustöö koordineerimiseks.“ Põhjendus: Ühise valla hariduse juhtimine, planeerimine, arendamine toimuks ühtsena valla huvides arvestades ka piirkondade vajadusi. | **ÜK:** Siin võib kaaluda, kas see on teiste valdkondadega proportsionaalne või tasub uue struktuurimustandi koostamisel arvesse võtta.**JK:** Lisada ettepanek seletuskirja.  |
| 30 | 08.11.16 | Ene Ehrenpreis (Viru-Nigula arendusjuht) | 7.1.13 | Näpukas „noorstootöösse“ | **JK:** Toetame.  |
| 31 | 15.11.16 | Jaak Lepik (Viru-Nigula volikogu liige) | 7.2.1 | Lisada: On väga tähtis, et säiliks kohalik kultuuriline eripära ja traditsioonid! Põhjendus: Meil kõigil on oma nägu, oleks viga seda vormida üheks halliks massiks, kuigi halli massi on kergem juhtida. Tal pole nõudmisi, ei kulu raha! | **JK:** Toetame, uus sõnastus: „Lähtutakse eesmärgist tagada kohalik kultuuriline eripära ja traditsioonid, kultuuri- ja vaba aja tegevused ning kooskäimise kohad olemasolevates asukohtades, sh rahvamajad, raamatukogud, külamajad ja -seltsid jne.“ |
| 32 | 15.11.16 | Jaak Lepik (Viru-Nigula volikogu liige) | 7.4.12 | Muuta: Toetatakse vabatahtlikke tuletõrje- ja merepäästeüksusi, Kaitseliitu. Põhjendus: Korra tagamisel ja abistamisel kriisiolukordades on Kaitseliit ennast alati näidanud olulise jõuna. Omab motiveeritud ja vajaliku väljaõppega liikmeskonda. | **JK:** Toetame. |
| 33 | 04.10.16 | Eve Ojala-Bakradze (sotsiaalkomisjoni liige) | 7.2.9 | See punkt jääb arusaamatuks | **JK:** Nõustume. Muudame: „Sporditegevuse arendamisel on eesmärgiks olemasolevate tingimuste aktiivsemalt kasutusele võtmine.“  |
| 34 | 08.11.16 | Ene Ehrenpreis (Viru-Nigula arendusjuht) | 7.2.9 | Ei saa aru, mida peetakse silmas… |
| 35 | 08.11.16 | Ene Ehrenpreis (Viru-Nigula arendusjuht) | 7.3.5 | Lause kõlaks paremini, kui oleks sõnastatud nii: Sotsiaalvaldkonna struktuuri ülesehitamisel lähtutakse valdkondlikest tegevustest, mitte territoriaalsest printsiibist. | **JK:** Toetame. |
| 36 | 04.11.16 | Kadri Tillemann (ühinemiskonsultant) | 7.3.11 | Siin võiks kaaluda "delegeerimise" asemel sõnastust "koostöö tegemine", see annab laiemaid võimalusi sh delegeerimine | **JK:** Toetame. Sotsiaalteenuste osutamisel tehakse kodanikeühenduste ja erasektoriga koostööd, kus… |
| 37 | 04.11.16 | Kadri Tillemann (ühinemiskonsultant) | 7.3.16 | Võiks kaaluda mõistet heaolu profiil, kuna Sotsiaalkindlustusametil on kavas nimetada terviseprofiil ümber heaolu profiiliks, ühendades terviseprofiil laste ja perede heaolu profiiliga ning pakkuda seeläbi KOV-idel laiaulatuslikumat tööriista | **JK:** Ei toeta. |
| 38 | 20.11.16 | Gaido Kentem (juhtkomisjoni ja Aseri volikogu liige) | 7.4.10 | Muuta: Ühisveevärgi ja kanalisatsiooni teenuse korraldamine korraldatakse ümber ja võimalusel müüakse või antakse rendile Põhjendus: Omavalitsusel ei ole majanduslikult otstarbekas tegeleda vee-ja kanalisatsiooni teenuse korraldamisega | **JK:** Ei toeta. |
| 39 | 04.10.16 | Eve Ojala-Bakradze (sotsiaalkomisjoni liige) | 7.5.2 | See tuleb ümber sõnastada või maha tõmmata. KOV ei panusta sinna, vaid pakub ettevõtjatele võimalusel vaba maad ning pindu. | **JK:** Ei toeta. |
| 40 | 04.10.16 | Eve Ojala-Bakradze (sotsiaalkomisjoni liige) | 7.6.4 | Sõnastus - Pigem külaseltsid ja kogukonna liidreid, millele on juba viidatud ka eespool. Külavanem on nagu rohkem valla administratiivne esindaja kohtadel.  | **JK:** Ei toeta.  |
| 41 | 04.11.16 | Kadri Tillemann (ühinemiskonsultant) | 11.1 | Siin soovitatakse pigem sõnastust "loetakse kinnitatuks" | **JK:** Toetame.  |
| 42 | 04.10.16 | Eve Ojala-Bakradze (sotsiaalkomisjoni liige) | 11.3 | Lisada "Lepingut saab muuta VALLA volikogu koosseisu 3/4 häälteenamusega." | **JK:** Ei toeta.  |
| 43 | 23.11.16 | Ervins Veitsurs (juhtkomisjoni liige) | Lisa 3 | Viia sisse muudatus investeeringute tabelisse - suurendada muuseumi osa 150 000 eurot | **JK.** Toetame. |